stanford-oval/wikipedia huggingface dataset:
Ben Scrivens

| Ben Scrivens |
| --- | --- |

Henkilötiedot
Syntynyt: 11. syyskuuta 1986 (ikä 38) Spruce Grove, Alberta, Kanada
Kansalaisuus:   Kanada
Jääkiekkoilija
Pelipaikka:  maalivahti
Hanska:  vasen
Pituus:  188 cm
Paino:  89 kg
Pelinumero:  30
Pelaajaura
Pääsarjaura:  2010–2018
Seurat:  Reading Royals (ECHL)   Toronto Maple Leafs (NHL)   Toronto Marlies (AHL)   Los Angeles Kings (NHL)   Edmonton Oilers (NHL)   Bakersfield Condors (AHL) Montreal Canadiens (NHL)  St. John's IceCaps (AHL) Dinamo Minsk (KHL) Salavat Julajev Ufa (KHL)
| Mitalit> Maa:   Kanada.Miesten jääkiekko. Olympialaiset  | Mitalit> Maa:   Kanada.Miesten jääkiekko. Olympialaiset  | Mitalit> Maa:   Kanada.Miesten jääkiekko. Olympialaiset  | Maa:   Kanada> Miesten jääkiekko. |
| --- | --- | --- | --- |
|  Pronssia | Pyeongchang 2018 | jääkiekko |  |
Benjamin John Scrivens (s. 11. syyskuuta 1986 Spruce Grove, Alberta, Kanada) on kanadalainen uransa lopettanut jääkiekkomaalivahti.
Varhainen ura > Alberta Junior Hockey League

Ben Scrivens aloitti jääkiekkouransa kaudella 2004–2005 kanadalaisessa junioriliigassa AJHL:ssä, eli Alberta Junior Hockey Leaguessa. Hän aloitti kauden Drayton Valley Thunderin joukkueessa, jossa hän pelasi vain yhden ottelun ennen siirtymistään Calgary Canucksiin. Calgary Canucksissa Scrivens pelasi loppukauden, ja pelasi 40 ottelua joukkueen maalilla.
Varhainen ura > Yliopistoura

Scrivens sai jääkiekkostipendin yliopistoon, jossa hänen uransa jatkui yliopistoliigassa. Scrivens pelasi yliopistoliigaa neljä kautta Cornell Big Redin joukkueessa ja torjui joukkueessa yli sata ottelua. Vaikka Scrivensin torjuntaprosentti oli yli 93 kolmella neljästä kaudestaan yliopistoliigassa, ei hän onnistunut herättämään minkään NHL-joukkueen mielenkiintoa ollessaan varausiässä, ja näin häntä ei varattu lainkaan NHL:ään.
NHL-ura

Koska Scrivensiä ei ollut varattu NHL:ään, hän oli yliopistouransa päätyttyä vuonna 2010 vapaa pelaaja ja oli valmis neuvottelemaan kaikkien NHL-joukkueiden kanssa. Toronto Maple Leafs ja Scrivens solmivat sopimuksen 28. huhtikuuta 2010. Scrivensin tulokassopimus oli yksivuotinen. Maple Leafsin organisaatiossa oli useita maalivahteja, kuten James Reimer, Jussi Rynnäs, Jonas Gustavsson ja Jean-Sébastien Giguère. Niinpä Toronton johto päätti lähettää Scrivensin kauden 2010–2011 aluksi Pohjois-Amerikan kolmanneksi korkeimmalle sarjatasolle ECHL:ään yhteistyöseuraansa Reading Royalsiin. Loppukaudesta 2010–2011 Scrivens nostettiin Maple Leafsin farmijoukkue Toronto Marliesiin, Pohjois-Amerikan toiseksi korkeimmalle sarjatasolle AHL:ään. Scrivens onnistui vakuuttamaan Maple Leafsin toimitusjohtajan Brian Burken tarpeeksi, ja hän sai kauden jälkeen uuden sopimuksen Maple Leafsiin.
Kaudella 2011–2012 Scrivens pelasi vuoroin AHL:n Toronto Marliesissa ja NHL:n Toronto Maple Leafsissa. Scrivens pelasi ensimmäisen NHL-ottelunsa 2011–2012 ottelussa Columbus Blue Jacketsia vastaan. Toronto voitti ottelun 4–1 ja Scrivens torjui ottelussa 38 laukausta. Kauden aikana Scrivens pelasi 39 AHL-ottelua ja 12 NHL-ottelua.
NHL-kausi 2012–2013 lyheni merkittävästi työsulun vuoksi, ja kausi alkoi vasta tammikuussa 2013. Scrivens pelasi kauden NHL:ssä Maple Leafsin kakkosmaalivahtina James Reimerin takana. Scrivens pelasi kaudella 20 NHL-ottelua, joissa hän torjui Torontolle seitsemän voittoa ja kirjautti torjuntaprosentin 91,5 % ja auttoi joukkueensa NHL:n pudotuspeleihin vuosien tauon jälkeen. Pudotuspeleissä Toronto putosi ensimmäisellä kierroksella ja Reimer pelasi joukkueen kaikki ottelut. Ennen kauden 2013–2014 alkua Maple Leafs ja Los Angeles Kings sopivat pelaajavaihdosta, jossa maalivahdit Ben Scrivens ja Jonathan Bernier vaihtoivat joukkueita. Kings sai kaupassa myös hyökkääjä Matt Frattinin sekä toisen kierroksen varausvuoron joko vuoden 2014 tai 2015 varaustilaisuuteen. Kauden 2013-2014 aikana Scrivens ehti pelata 19 ottelua Los Angeles Kingsin paidassa ennen siirtoaan Edmonton Oilersiin. Ennen siirtoa Edmonton Oilers kauppasi maalivahti Devan Dubnykin Nashville Predatorsiin ja sai vaihdossa hyökkääjä Matt Hendricksin. Oilers kuitenkin paikkasi hetkittäisen maalivahtivajeensa hankkimalla Scrivensin Los Angeles Kingsistä kolmannen kierroksen varausoikeutta vastaan. Keväällä 2016 Scrivens siirtyi NHL-joukkue Montreal Canadiensiin.
KHL-ura

Heinäkuussa 2016 Scrivens solmi vuoden mittaisen sopimuksen KHL-seura Dinamo Minskin kanssa.
Aiheesta muualla

Ben Scrivens Elite Prospects. Everysport Media Group AB. (englanniksi)
Berezovskoje (järvi)

| Berezovskoje Березовское |
| --- | --- |
Maanosa:  Eurooppa
Valtiot:  Venäjä
Alue:  Pihkovan alue
Piiri:  Opotškan piiri
Koordinaatit:  56°41′53″N, 29°11′38″E
Vesistöalue ja valuma-alueen tietoja
Päävesistöalue:  Narvanjoen vesistöalue
Valuma-alue:  Aloljan valuma-alue
Laskujoki:  Berezovskaja Aloljaan 
Järvinumero:  01030000111102000025694
Mittaustietoja
Pinnankorkeus:  185 m  mpy. 
Pituus:  3,1 km 
Leveys:  1,6 km 
Pinta-ala:  3 km² 
Tilavuus:  0,0078 km³ 
Keskisyvyys:  2,6 m 
Suurin syvyys:  4 m 
Valuma-alue:  9,9 km² 
Saaria:  4 
 fiBerezovskoje 
Berezovskoje (ven. Березовское) on järvi Luoteis-Venäjällä Pihkovan alueen Opotškan piirissä. Järven alkuosa (ven. береза) tarkoittaa koivua, joten järveä voisi kutsua ”Koivujärveksi”. Järvi sijaitsee Bežanitsyn ylängön tunnetulla järvialueella.
Maantietoa

Järvi on 3,1 kilometriä pitkä, 1,6 kilometriä leveä ja sen pinta-ala on 3 neliökilometriä eli 300 hehtaaria. Keskisyvyys on 2,6 metriä ja syvänteessä on 4 metriä vettä. Järvessä on kaksi vesiallasta, joita yhdistää hyvin kapea salmi järven keskellä. Järvellä on 4 saarta, joiden yhteispinta-ala on 25 hehtaaria. Saarista kaksi sijaitsee pohjoisosassa ja kaksi sen eteläosassa. Niemi, joka jakaa järven kahtia, on 1,2 kilometriä pitkä ja 500 metriä leveä. Niemellä on ollut maatila, jonka pellot on nykyään metsäniittyinä. Ne ovat kuuluneet länsipuolen Gnutikin kylälle (ven. Гнутики). Etelärannassa sijaitsee vielä elinvoimaiselta vaikuttavat Hanevon (ven. Ханево) ja Jeldinon (ven. Елдино) kylät, joiden alue ulottuu rantaan asti. Järven koillisrantaan ulottuvat Fomkinon kylän (ven. Фомкино) pellot ja niityt. Etelärannan kylissä on ilmakuvien mukaan useita asuttuja taloja.
Luontoarvoja

Järvessä elää ainakin hauki, ahven, pasuri, pasuri, suutari, karppi, ruutana, mutakala, rantanuoliainen, sekä Rutilus-suvun kaloja ja yksittäisiä jokirapuja. Järven ympäristö muodostuu metsämaasta, jonka pilkkovat soiden, niittyjen ja joidenkin peltoja pienimuotiset pinta-alat. Järven pohjassa on mutaa, mutta rannat ovat hiekkapohjaisia. Rannoilla esiintyy paikoin kivikkoa ja savipohjaa, mutta soiden rannat ovat kasvaneet kelluvaksi hetteiköksi.
Vesistösuhteita

Berezovskoje sijaitsee Aloljan valuma-alueella. Alolja on Velikajan sivujoki ja kuuluu Velikajan valuma-alueeseen, joka on Narvanjoen vesistöalueen eteläisin osa. Velikaja laskee Peipsijärveen, mistä Narvanjoki jatkaa pohjoiseen päin ja laskee lopuksi Itämerellä Suomenlahteen. Järveen tulevaksi merkittyjä ojia ovat Fomkinon kylän johto-oja. Järven valuma-alueen koko on lähteestä riippuen 14,9  tai 9,9  neliökilometriä. Järven laskuoja lähtee järven eteläosan itärannasta ja se on nimeltään Berezovskaja, joka yhtyy puolimatkassa Bereznitsaan, joka yhtyy Aloljaan juuri Melenkan yläpuolella.
Huomautuksia

1 2 3 4 5  Kohteen pituus, leveys ja ympäristön kasvillisuus, asutus ja nimistöä on tarkistettu Internetin Google-, Bing- tai Yandex-karttapalvelusta käyttäen järven koordinaatteja.
↑  Järven tilavuus on laskettu kertomalla järven pinta-ala sen keskisyvyydellä.
Gary Oldmanin filmografia, teatteriesiintymiset ja muut työt

Tämä on Gary Oldmanin filmografia, teatteriesiintymiset ja muut työt.
Televisioelokuvat

| Vuosi | Suomenkielinen nimi | Alkuperäinen nimi | Rooli |
| --- | --- | --- | --- |
| 1983 | Parastaikaa | Meantime | Coxy |
| 1986 |  | Honest, Decent and True | Derek Bates |
| 1989 |  | The Firm | Clive ”Bex” Bissell |
| 1991 |  | Heading Home | Ian Tyson |
| 1999 | Raamattu: Jeesus | Jesus | Pontius Pilatus |
Lyhytelokuvat

| Vuosi | Suomenkielinen nimi | Alkuperäinen nimi | Rooli |
| --- | --- | --- | --- |
| 2002 |  | Beat the Devil | paholainen |
| 2004 |  | Who’s Kyle? | Scouse |
| 2005 |  | Chutzpah, This Is? | oma itsensä |
| 2009 |  | Do Not Go See the Perfect Sleep | oma itsensä |
| 2009 |  | Take Flight: Gary Oldman Directs Chutzpah | oma itsensä |
| 2011 |  | Touch of Evil | nukke |
Televisio

| Vuosi | Suomenkielinen nimi | Alkuperäinen nimi | Rooli | Jakson nimi / jaksojen määrä |
| --- | --- | --- | --- | --- |
| 1984 | Dramarama | Dramarama | Ben | “On Your Tod” |
| 1984 | Morgan’s Boy | Morgan’s Boy | Colin |  4 jaksoa “Episode 1” “Episode 2” “Episode 4” “Episode 6”  |
| 1985 | Summer Season | Summer Season | Gary | “Rachel and the Roarettes” |
| 1989 | Knots Landing | Knots Landing | Don Ross | “Close Call” |
| 1993 | Fallen Angels | Fallen Angels | Pat Kelley | “Dead-End for Delia” |
| 1993 | Frontline | Frontline | Lee Harvey Oswald (ääni) | “Who Was Lee Harvey Oswald?” |
| 1999 | Tracey Takes On... | Tracey Takes On... | kampaaja | “Hair” |
| 2001 | Frendit | Friends | Richard Crosby |  2 jaksoa “Monican ja Chandlerin häät, osa 1”, alk. “The One with Monica and Chandler’s Wedding: Part 1” “Monican ja Chandlerin häät, osa 2”, alk. “The One with Monica and Chandler’s Wedding: Part 2”  |
| 2001 | The Learning Channel’s Great Books | The Learning Channel’s Great Books | kertoja (ääni) | “Poe’s Tales of Terror” |
| 2002 | Greg the Bunny | Greg the Bunny | oma itsensä | “Piddler on the Roof” |
| 2013 | Jimmy Kimmel Live! | Jimmy Kimmel Live! | kiitospäivän sanoman kertoja | 11. tuotantokauden 82. jakso |
Elokuvan ohjaajana, tuottajana ja käsikirjoittajana

O = ohjaaja • T = tuottaja • VT = vastaava tuottaja • K = käsikirjoittaja • N = näyttelijä
| Vuosi | Suomenkielinen nimi | Alkuperäinen nimi | O | T | VT | K | N |
| --- | --- | --- | --- | --- | --- | --- | --- |
| 1997 | Erään perheen elämästä | Nil by Mouth |  |  |  |  |  |
| 1999 | Plunkett & MacLeane – rahat ja henki | Plunkett & Macleane |  |  |  |  |  |
| 2000 | Kandidaatti | The Contender |  |  |  |  |  |
| 2001 | Vauvani mun ja sun | Nobody’s Baby |  |  |  |  |  |
Teatteri

| Vuosi | Näytelmän suomenkielinen nimi | Näytelmän esitys- ja alkuperäinen nimi | Rooli | Esityspaikka |
| --- | --- | --- | --- | --- |
| 1979 |  | Dick Whittington and His Cat | Puss |  3 esityspaikkaa York Theatre Royal, York, Englanti Mercury Theatre, Colchester, Englanti Citizens Theatre, Glasgow, Skotlanti  |
| 1980 |  | The Massacre at Paris |  | Citizens Theatre, Glasgow, Skotlanti |
| 1980 |  | Chinchilla |  | Citizens Theatre, Glasgow, Skotlanti |
| 1980 |  | A Waste of Time | palvelija | Citizens Theatre, Glasgow, Skotlanti |
| 1981 |  | Desperado Corner | Mattie | Citizens Theatre, Glasgow, Skotlanti |
| 1982 |  | Summit Conference | sotilas | West Endin Lyric Theatre, Lontoo, Englanti |
| 1983 | Ihmiskunnan viimeiset päivät | The Last Days of Mankind, alk. Die letzten Tage der Menschheit | Jumalan mies | Citizens Theatre, Glasgow, Skotlanti |
| 1983 | Ruusuritari | Rosenkavalier, alk. Der Rosenkavalier | Octavian ”Quinquin” | Citizens Theatre, Glasgow, Skotlanti |
| 1983 | Huvia herra Sloanille | Entertaining Mr Sloane | herra Sloane |  2 esityspaikkaa West Endin Lyric Theatre, Lontoo, Englanti Pomegranate Theatre, Chesterfield, Englanti  |
| 1983 | Pelastettu | Saved | Mike |  2 esityspaikkaa Westcliffe, Englanti Royal Court Theatre, Lontoo, Englanti  |
| 1984 |  | The Pope’s Wedding | Scopey | Royal Court Theatre, Lontoo, Englanti |
| 1984 |  | Rat in the Skull | P. C. Naylor | Royal Court Theatre, Lontoo, Englanti |
| 1985 |  | The Desert Air | majuri Carp / Petko | Barbican Centren The Pit, Lontoo, Englanti |
| 1985 |  | The War Plays | poika (1. osa) / kolmas mies (2. osa) / poika ja mies (3. osa) | Barbican Centren The Pit, Lontoo, Englanti |
| 1985 |  | Cain and Abel | Abel | Almeida Theatre, Lontoo, Englanti |
| 1986 | Ruokahissi | The Dumb Waiter | Ben | Almeida Theatre, Lontoo, Englanti |
| 1986 |  | The Danton Affair |  | Royal Court Theatre, Lontoo, Englanti |
| 1986 |  | Women Beware Women | Sordido | Royal Court Theatre, Lontoo, Englanti |
| 1986 |  | Real Dreams | Jack | Barbican Centren The Pit, Lontoo, Englanti |
| 1987 |  | The Country Wife | herra Horner | Royal Exchange Theatre, Manchester, Englanti |
| 1987 |  | Serious Money | Grimes / Billy Corman | Royal Court Theatre, Lontoo, Englanti |
| 1987 | Hamlet | Hamlet | Hamlet | Royal Court Theatre, Lontoo, Englanti |
| 1987 |  | Minnesota Moon |  | Lontoo, Englanti |
Muut työt

| Videopelit> Vuosi | Videopelit> Nimi | Videopelit> Rooli |
| --- | --- | --- |
| 1998 | The Fifth Element | Jean-Baptiste Emanuel Zorg (ääni) |
| 2002 | Medal of Honor: Allied Assault | kersantti Jack Barnes (ääni) |
| 2003 | True Crime: Streets of LA | Rasputin ”Rocky” Kuznetskov / agentti Masterson (äänet) |
| 2006 | The Legend of Spyro: A New Beginning | Ignitus (ääni) |
| 2007 | The Legend of Spyro: The Eternal Night | Ignitus (ääni) |
| 2008 | The Legend of Spyro: Dawn of the Dragon | Ignitus (ääni) |
| 2008 | Call of Duty: World at War | kersantti Viktor Reznov (ääni) |
| 2010 | Call of Duty: Black Ops | kapteeni Viktor Reznov / tohtori Daniel Clarke (äänet) |
| 2012 | Call of Duty: Black Ops II | kapteeni Viktor Reznov / tohtori Daniel Clarke (äänet) |
| 2015 | Lego Dimensions | lordi Vortech (ääni) |
| 2017 | Star Citizen | amiraali Ernst Bishop (ääni) |
| 2018 | Squadron 42 | amiraali Ernst Bishop (ääni) |
Videopelien ohella Oldman ääninäytteli kreivi Draculan flipperi-peliin Bram Stoker’s Dracula (1993).
Muut työt > Muita töitä

Oldman esiintyy Joe Strummerin kappaleen ”Love Kills” musiikkivideolla (1986), Guns N’ Rosesin kappaleen ”Since I Don’t Have You” musiikkivideolla (1994) ja David Bowien kappaleen ”The Next Day” musiikkivideolla (2013). Oldman on ohjannut Alex Edenin kappaleen ”Kiss Me Like the Woman You Loved” musiikkivideon (2011) ja Jack Whiten konsertin Unstaged (2012), jonka hän myös tuotti.
Oldman laulaa elokuvan Sid & Nancy (1986) soundtrackin kappaleet ”I Wanna Be Your Dog” ja ”My Way”. Hän myös laulaa kokoelmalevyllä Every Silver Lining Has a Cloud ja esiintyy Reeves Gabrelsin albumilla The Sacred Squall of Now (1995), jossa hän laulaa David Bowien kanssa kappaleen ”You’ve Been Around”.
Oldman kuvasi lyhytelokuvansa Who’s Kyle? (2004) ja Take Flight: Gary Oldman Directs Chutzpah (2009).
Oldman ääninäytteli nimetöntä lontoolaista Christopher C. Harrisin kirjoittamassa Walk Right By Me -radiokuunnelmassa, joka lähetettiin BBC Radio 4 -radiokanavalla vuonna 2002.
Oldman kuullaan kertojana dokumenttielokuvissa Countdown to Zero (2010) ja One Night in Turin (2010).
Ben Johnson

Ben Johnson voi tarkoittaa seuraavia henkilöitä:
Ben Johnson, yhdysvaltalainen jääkiekkoilija
Ben Johnson, yhdysvaltalainen näyttelijä
Ben Johnson, kanadalainen pikajuoksija
Ben Johnson, yhdysvaltalainen poliitikko
Ben Jonson, englantilainen runoilija ja draamakirjailija.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ben Johnson”, voi hakea sivunnimihaulla, laajalla sivunnimihaulla tai tekstihaulla.
Bahrainin hallitsija

| Bahrainin kuningas |
| --- | --- |
 Malik al-Baḥrayn ملك البحرين
 
 
 Nykyinen Hamad ibn Isa Al Khalifa 6. maaliskuuta 1999 lähtien
Virka-asunto:  Riffan palatsi
Kauden pituus:  elinikäinen
Perustettu:  1783 (hakim) 1971 (emiiri) 2002 (kuningas)
Ensimmäinen:  Ahmed ibn Muhammad ibn Khalifa
Bahrainin kuningas (arab. ملك البحرين‎, Malik al-Baḥrayn) on ollut Bahrainin valtionpäämies vuodesta 2002 lähtien, kun Bahrainin uusi perustuslaki astui voimaan ja sen nojalla emiiri Hamad ibn Isa Al Khalifa sai kuninkaan arvonimen.
Historia

Vuosina 1783–1971 Bahrainin valtionpäämiehiä kutsuttiin arvonimellä Bahrainin hakim (arab Hakim al-Bahrayn) ja vuosina 1971–2002 valtionpäämiehen arvonimi oli Bahrainin emiiri (arab. Amir Dawlat al-Bahrayn).
Bahrain oli Britannian protektoraatti asemassa vuosina 1913–1971. Status protektoraattina päättyi 16. joulukuuta 1971, ja Bahrain itsenäistyi suvereeniksi valtioksi.
Valtaoikeudet

Poliittinen valta käytännössä kokonaan keskittynyt Al Khalifan perheelle, vaikkakin kuningas Hamad bin Isa onkin puhunut reformien puolesta. Kuninkaalla on suuret valtaoikeudet huolimatta siitä, että vuoden 2002 perustuslain mukaan Bahrain on perustuslaillinen monarkia.
Bahrainin perustuslain mukaan kuninkaalla on mm. seuraavat valtaoikeudet:
nimittää maan pääministerin ja erottaa tämän halutessaan
edustaa maataan ulkomailla
toimii maan puolustusvoimien ylipäälikkönä
Luettelo Bahrainin hallitsijoista > Bahrainin hakimit

| Kuva | Vallassa | Hallitsija |
| --- | --- | --- |
|  | 1783 – 1796 | šeikki Ahmad ibn Khalifah Al Khalifah |
|  | 1796 – 1843 | šeikki Abdullah ibn Ahmad Al Khalifah (yhteishallitsija) |
|  | 1796 – 1825 | šeikki Sulman ibn Ahmad Al Khalifah (yhteishallitsija) |
|  | 1825 – 1834 | šeikki Khalifa ibn Sulman Al Khalifah (yhteishallitsija) |
|  | 1834 – 1842 | šeikki Muhammad ibn Khalifah Al Khalifah (yhteishallitsija) |
|  | 1843 – 1868 | šeikki Muhammad ibn Khalifah Al Khalifah (2. kerta) |
|  | 1868 – 1869 | šeikki Ali ibn Khalifah Al Khalifah |
|  | 1869 | šeikki Muhammad ibn Khalifah Al Khalifah (3. kerta) |
|  | 1869 | šeikki Muhammad ibn Abdullah Al Khalifah |
|  | 1869 – 1932 | šeikki Isa ibn Ali Al Khalifa |
|  | 1932 – 1942 | šeikki Hamad ibn Isa Al Khalifa |
|  | 1942 – 1961 | šeikki Salman ibn Hamad Al Khalifa |
|  | 1961 – 1971 | šeikki Isa ibn Salman Al Khalifa (emiiri vuodesta 1971) |
Luettelo Bahrainin hallitsijoista > Bahrainin emiirit

| Kuva | Vallassa | Hallitsija |
| --- | --- | --- |
|  | 1971 – 1999 | šeikki Isa ibn Salman Al Khalifa |
|  | 1999 – 2002 | šeikki Hamad ibn Isa Al Khalifa |
Luettelo Bahrainin hallitsijoista > Bahrainin kuninkaat

| Kuva | Vallassa | Hallitsija |
| --- | --- | --- |
|  | 2002– | Hamad ibn Isa Al Khalifa |
Lähde:
Berezno (järvi Prigorodnan pitäjässä, Pustoškan piiri)

| Berezno Березно |
| --- | --- |
Maanosa:  Eurooppa
Valtiot:  Venäjä
Alue:  Pihkovan alue
Piiri:  Pustoškan piiri
Koordinaatit:  56°17′51″N, 29°11′50″E
Vesistöalue ja valuma-alueen tietoja
Päävesistöalue:  Narvanjoen vesistöalue
Valuma-alue:  Nevedrjankan valuma-alue
Laskuoja:  Frojanka 
Järvinumero:  01030000111102000026028
Mittaustietoja
Pinnankorkeus:  157 m  
Pituus:  2,7 km 
Leveys:  1,4 km 
Pinta-ala:  2,595 km² 
Tilavuus:  0,7785 km³ 
Keskisyvyys:  3 m 
Suurin syvyys:  8 m 
Valuma-alue:  16,6 km²  tai_8,2 km² 
Saaria:  4 
 fiBerezno 
Berezno (ven. Березно) on järvi Luoteis-Venäjällä Pihkovan alueen Pustoškan piirissä. Venäjän sana Bereznjak (ven. Березняк) tarkoittaa koivumetsää tai koivikkoa, joten järven nimi voidaan suomentaa Koivujärvi.
Maantietoa

Järvi on 2,7 kilometriä pitkä, 1,4 kilometriä leveä ja sen pinta-ala on 2,595 neliökilometriä eli 260 hehtaaria. Järvellä on neljä lähes samankokoista saarta, joiden yhteispinta-ala on 5,5 hehtaaria. Ne sijaitsevat järvenselällä paitsi yksi, joka löytyy kaakkoispään lahdelta. Pohjoispäässä sijaitsee lahti, joka jää lyhyen niemen suojaan. Järven keskisyvyys on 3 metriä, mitta siinä on 8-metrinen syvännekin. Järven pohja on kivinen ja hiekkainen, vaikka jossakin esiintyy myös mutaa. Rannat ovat kiviset ja hiekkaiset.
Järvi on aiemmin ollut peltomaiden ympäröimänä. Pellot ovat nykyään ilmavalokuvista päätellen osittain viljeltyjä niittyjä. Asutusta näyttäisi esiintyvän vielä järven luoteiskulmalla Jasnaja Poljana (ven. Ясная Поляна), itäpuolella Bakonovo ja Sipkino (ven. Баконво, Сипкино) ja kaakkoispuolella Gorka (ven. Горка). Järven kiertää pohjoispuolelta Pustoškan ja Idritsan välinen pikatie M-9 eli E22.
Luontoarvoja

Järven yleisimmät kalat ovat lahna, salakka ja hauki. Muita kalalajeja ovat ahven, kuha, säyne, suutari, made, pasuri, karppi, mutakala, törö, pasuri ja ruutana ja särki. Järvessä viihtyy myös rapu.
Vesistösuhteita

Berezno sijaitsee Nevedrjankan valuma-alueella. Nevedrjanka on Velikajan sivujoki ja kuuluu Velikajan valuma-alueeseen, joka on Narvanjoen vesistöalueen eteläisin osa. Velikaja laskee Peipsijärveen, mistä Narvanjoki jatkaa pohjoiseen päin ja laskee lopuksi Itämerellä Suomenlahteen. Järveen tulee pieniä ojia ympäröiviltä lammilta ja soilta. Sen laskujoki Frojanka (ven. Фролянка) yhtyy Nevedrjankaan hyvissä ajoin ennen Sutokskojea. Järven valuma-alueen koko on lähteestä riippuen 16,6  tai 8,2 neliökilometriä .
Huomautuksia

1 2 3 4 5 6  Teksti on osittain käännös venäjänkielisestä artikkelista ru:Березно (озеро, Пригородная волость Пустошкинского района), jonka tiedot on vielä tarkistamatta muista lähteistä.
1 2 3 4 5  Kohteen pituus, leveys ja ympäristön kasvillisuus sekä asutus on tarkistettu Internetin karttapalvelusta käyttäen järven koordinaatteja.
↑  Järven tilavuus on laskettu kertomalla järven pinta-ala sen keskisyvyydellä.
Käännös suomeksi
Brontë

Brontë on sukunimi, joka voi viitata seuraaviin henkilöihin:
Anne Brontë (1820–1849), englantilainen kirjailija
Branwell Brontë (1817–1848), englantilainen taidemaalari ja runoilija
Charlotte Brontë (1816–1855), englantilainen kirjailija
Emily Brontë (1818–1848), englantilainen kirjailija
Bromoformi

| Bromoformi |
| --- | --- |


Tunnisteet
IUPAC-nimi:  tribromimetaani
CAS-numero:  75-25-2
PubChem CID:  5558
SMILES:  C(Br)(Br)Br
Ominaisuudet
Molekyylikaava:  CHBr3
Moolimassa:  252,73 g/mol
Sulamispiste:  8,3 °C
Kiehumispiste:  149–152 °C
Tiheys:  2,899 g/cm3 (15 °C)
Liukoisuus veteen:  0,1 g/100 ml (veteen 20 °C)
   
Bromoformi (tribromimetaani, metyylitribromidi) on kemiallinen yhdiste, jonka kemiallinen kaava on CHBr3 ja CAS-numero 75-25-2. Se on normaaliolosuhteissa väritöntä nestettä, jolla on makea tuoksu. Valon ja ilman vaikutuksesta bromoformi muuttuu väriltään kellertäväksi.
Bromoformia vapautuu valtameristä, ja se on ilmakehän orgaanisen bromin tärkein lähde. Se liukenee melko huonosti veteen (0,1 g/100 ml lämpötilassa 20 °C) ja haihtuu helposti ilmaan. Suurin osa ympäristöön joutuvasta bromoformista muodostuu sivutuotteena, kun klooria lisätään juomaveteen. Veden sisältäessä kloorin lisäksi luonnosta peräisin olevaa bromidia tällöin voi muodostua bromoformin lisäksi myös diklooribromimetaania (CHCl2Br) ja dibromikloorimetaania (CHClBr2).
Bromoformia ja tetrabromieteeniä (C2Br4) on käytetty palonestoaineena muun muassa vaahtojen kuten polyuretaanin, polyesterikuitujen ja polystyreenin suojaamiseen palamiselta.
Bromoformi on yksi trihalometaaneista, joita ovat myös trifluorimetaani (CHF3) eli fluoroformi (HFC-23), trikloorimetaani (CHCl3) eli kloroformi ja trijodimetaani (CHI3) eli jodoformi.
Aiheesta muualla

Bromoformin käyttöturvallisuustiedote, Sigma Aldrich, viitattu 26.12.2014.
Bromoformin kansainvälinen kemikaalikortti
Pertti Koskinen, Esiselvitys tiettyjen haitallisten orgaanisten aineiden päästöistä, 2005, ISBN 9521121351
Helsingin kaupungin ympäristökeskuksen monisteita 9/2002: Timo Lukkarinen ja Inkeri Kuningas: Uima-allasvesien trihalometaani-pitoisuuksista
PubChem: Bromoform (englanniksi)
Toxin and Toxin Target Database (T3DB): Bromoform (englanniksi)
Kyoto Encyclopedia of Genes and Genomes (KEGG): Tribromomethane (englanniksi)
ChemBlink: Bromoform (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi